John Pfahl

John Pfahl (født 17. februar 1939 i New York City i USA, død 15. april 2020 i Buffalo) var en amerikansk fotograf.

Biografi
John Pfahl var født i New York City men vokste opp i Wanaque i New Jersey. Han er kjent for sine landskapsfotografier, slik som hans serie «Altered Landscapes» fra 1974. Han fikk en BFA fra Syracuse University i School of Art og sin MA fra Syracuse University i School of Communications. Han underviste ved Rochester Institute of Technology i Rochester i New York fra 1968 til 1983. Senere var han professor ved University of New Mexico i Albuquerque. I 2012 underviste han ved University at Buffalo, The State University of New York.

John Pfahl døde 15. april 2020, i Buffalo av COVID-19.

Publikasjoner 
 Med Rebecca Solnit: Extreme Horticulture. London: Frances Lincoln, 2003. .

Samlinger
Pfahls arbeider er å finne i de følgende permanente samlinger
Art Institute of Chicago
Cleveland Museum of Art
George Eastman House International Museum of Photography
Museum of Contemporary Art, Los Angeles

Referanser

Eksterne lenker 
 George Eastman House: John Pfahl
 Pfahls nettside

Fotografer fra USA
Professorer fra USA
Personer fra Passaic County i New Jersey
Dødsfall relatert til covid-19 i USA